Pregled protekle sedmice sa Johnom Oliverom
Pregled protekle sedmice sa Johnom Oliverom (engleski: Last Week Tonight with John Oliver), često skraćivano na Pregled protekle sedmice (engleski: Last Week Tonight), američka je kasnovečernja informativna i satirična emisija koja se emitira svake nedjelje na HBO-u u SAD-u i Kanadi i svakog ponedjeljka (prvobitno se prikazivala svakog utorka) na Sky Atlanticu u Ujedinjenom Kraljevstvu, a vodi je komičar John Oliver. Prva epizoda 30-minutne emisije emitirana je u nedjelju, 27. aprila 2014. Emisija donekle sliči The Daily Showu na kanalu Comedy Central, gdje je Oliver radio kao dopisnik i gostujući voditelj, prikazujući vijesti na satiričan način poput politike i trenutnih dešavanja, ali umjesto emitiranja svakog radnog dana osim petka, Pregled protekle sedmice vijesti prikazuje na kraju sedmice. Oliver je naglasio da ima potpunu kreativnu slobodu što mu omogućava slobodu da kritizira korporacije. Prvobitni ugovor s HBO-om bio je u trajanju od dvije godine s mogućnosti produženja. U februaru 2015. objavljeno je da je emisija produžena za dvije sezone koje će sadržavati po 35 epizoda.